AIŠKINAMASIS RAŠTAS

Dėl uždarosios akcinės bendrovės „Molėtų švara“ audito įmonės išrinkimo

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų švara“ (toliau – Bendrovė) 2016 m. lapkričio 7 d. raštu Nr. S-314 „Dėl audito paslaugų parinkimo“ prašo išrinkti audito įmonę 2016, 2017, 2018 metų finansinių ataskaitų rinkinių auditui atlikti. Bendrovė raštu apklausė tris tiekėjus dėl audito paslaugų atlikimo. Pasiūlymų vertinimo kriterijus – mažiausia kaina. UAB „Audata“ pasiūlymas (2016-2018 m.) – 5082,00 Eur (su PVM), UAB „Baltijos auditas“ – 5445,00 Eur (su PVM), UAB ‚Analitika“ – 4174,50 Eur (su PVM). Už 2016, 2017, 2018 metų finansinių ataskaitų rinkinių audito atlikimą mažiausią kainą – 4174,50 Eur (su PVM) - pasiūlė UAB „Analitika“.

Vadovaudamasis Lietuvos Respublikos akcinių bendrovių įstatymo 20 straipsnio 1 dalies 5 punktu, visuotinis akcininkų susirinkimas (Molėtų rajono savivaldybės taryba) priima sprendimą dėl audito įmonės išrinkimo ir nustato audito paslaugų apmokėjimo sąlygas.

Parengto sprendimo projekto tikslas – išrinkti uždarajai akcinei bendrovei „Molėtų švara“ audito įmonę 2016, 2017, 2018 metų finansinių ataskaitų rinkinių auditui atlikti ir nustatyti audito paslaugų apmokėjimo sąlygas.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 24 punktas, 4 dalis;

Lietuvos Respublikos įmonių finansinės atskaitomybės įstatymo 24 straipsnio 1 dalis;

Lietuvos Respublikos akcinių bendrovių įstatymo 20 straipsnio 1 dalies 5 punktas, 58 straipsnio 2 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomos teisės aktų nuostatos.

Neigiamų pasekmių nenumatoma.

**4. Priemonės sprendimui įgyvendinti**

Atliktas Bendrovės 2016, 2017, 2018 metų finansinių ataskaitų rinkinių auditas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Už audito paslaugų atlikimą Bendrovė iš savo biudžeto lėšų sumokės 4174,50 Eur (su PVM, kiekvienais metais sumokės po 1391,50 Eur).

**6. Vykdytojai, įvykdymo terminai**

Sprendimo vykdytojas – UAB „Molėtų švara“.